Põllumajandussaaduste ja -toodete teavitus- ja müügiedenduseks saab taotleda toetust
#000000
HomeÜldinePõllumajandussaaduste ja -toodete teavitus- ja müügiedenduseks saab taotleda toetust
#000001
Posted on 5. veebruar 2020By kerliIn Üldine
#000002
Kuni 15. aprillini oodatakse taotlusi Euroopa Liidu kaasrahastatud põllumajandussaaduste ja -toodete teavitus- ja müügiedendustoetuse saamiseks. Toetuse eesmärk on parandada põllumajandussektori konkurentsivõimet ning kasvatada kindlaks määratud ELi põllumajandustoodete ja toiduainete turuosa, pidades seejuures silmas ka suurima kasvupotentsiaaliga kolmandate riikide turge.
#000003
Teavitus- ja müügiedendusmeetme raames on võimalik ellu viia turundustegevustest koosnevaid programme. Kaasrahastust saab taotleda kuni 3-aastasele programmile, mille sisuks võivad olla teavitustegevused, suhtekorraldus-, müügiedendus- ja reklaamimeetmed, mis rõhutavad eelkõige Euroopa Liidu toodete olulisi omadusi ja eeliseid, eriti toidu kvaliteeti, ohutust, erilisi tootmismeetodeid, toiteväärtust ja tervislikkust, märgistust, loomade heaolu ja keskkonnasäästlikkust. Toetust saavad taotleda sektori esindusorganisatsioonid ja tunnustatud tootjaorganisatsioonid.
#000004
2020. aastal on Euroopa Liidu põllumajandussaaduste ja -toodete teavitus- ja müügiedendusmeetme eelarve ligi 201 miljonit eurot, millest taotlemiseks on avatud veidi üle 181 miljoni euro. Sellest umbes 118 miljonit on planeeritud programmidele, mis on suunatud kolmandate riikide turgudele.
#000005
20. veebruaril toimub Maaeluministeeriumi suures saalis infopäev, kus ELi põllumajandussaaduste ja -toodete teavitus- ja müügiedendusmeetme võimalusi tutvustab lähemalt põllumajanduspoliitika osakonna ekspordi ja turuarenduse büroo nõunik Kerli Nõges.
#000007
Huvilistel palume registreeruda hiljemalt 10. veebruariks aadressil kerli.noges@agri.ee
#000008
Eesti tarbija usaldab kodumaist toitu ja toidutööstust
#000009
Algas talude registreerimine avatud talude päevale
#000010
PRIA poolt makstavad aasta suurimad toetusrahad jõuavad jõuludeks klientideni
#000011
Alates 1. jaanuarist 2023. aastal tohivad erimärgistatud diislikütust osta ainult juriidilised isikud ning füüsilisest isikust ettevõtjad
#000012
Põllumajandusliku tegevusega alustava noore ettevõtja toetust taotleb 177 noort ettevõtjat
#000013
Ettevõtjad saavad Eesti maaelu arengukava 2014-2020 rahastamisvahendi sihtfondi tagasilaekunud raha taas kasutada
#000014